CELEX: 32015R2317
Language: et
Date: 2015-12-08 00:00:00
Title: Komisjoni rakendusmäärus (EL) 2015/2317, 8. detsember 2015, teatavate kaupade klassifitseerimise kohta kombineeritud nomenklatuuris

12.12.2015   
            
            
               ET
            
            
               Euroopa Liidu Teataja
            
            
               L 328/55
            
         KOMISJONI RAKENDUSMÄÄRUS (EL) 2015/2317,
   8. detsember 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Vabavarrega koduõmblusmasin, millel on sisseehitatud elektrimootor võimsusega 70 W ning mille põhivarustusse kuuluvad nõelaplaat, presstald, poolipesa, juhikud, sisseehitatud valgusti, juhtmega pedaal ja mitmesugused tarvikud (nt poolid, juhtjoonlauad, nõelakomplekt, topeltnõelad jne). See kaalub umbes 7 kg (koos mootoriga) ja sellel on üle 24 õmblusprogrammi. Selle hind on üle 65 euro.
                  Õmblusmasin töötab ülemise ja alumise niidiga. Üks niit pistetakse nõelasilmast läbi ja teine ühendatakse liikuva süstiku abil materjali all esimese niidiga (süstikpiste). Õmblusmasinaga on võimalik teha mitmesuguseid pisteid, kuid kõik need pisted põhinevad eespool kirjeldatud põhimõttel. Masin üksnes jäljendab ääristuspistet ega suuda väljaulatuvat materjali sama toiminguga ära lõigata.
               
               
                  8452 10 11
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8452, 8452 10 ja 8452 10 11 sõnastusega.
                  Võttes arvesse õmblusmasina funktsiooni, ehitust, füüsilisi omadusi ja töötamisviisi, käsitatakse seda ainult süstikpistega õmblusmasinana koodi 8452 10 all, kuna sellega on võimalik teha üksnes süstikpiste põhimõttel põhinevaid õmblusi (vt ka kombineeritud nomenklatuuri selgitavad märkused, alamrubriigid 8452 10 11 ja 8452 10 19, punkti 1 alapunkt a).
                  Seega klassifitseeritakse toode CN-koodi 8452 10 11 alla kui ainult süstikpistega koduõmblusmasin väärtusega üle 65 euro tükk.